ᱱᱚᱞᱵᱟᱲᱤ

ᱱᱚᱞᱵᱟᱲᱤ (English: Nalbari) ᱫᱚ ᱥᱤᱧᱚᱛ ᱫᱤᱥᱟᱹᱢ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮ ᱢᱮᱱᱟᱜ ᱱᱚᱞᱱᱟᱲᱤ ᱦᱚᱱᱚᱛ ᱨᱮᱭᱟᱜ ᱢᱤᱫ ᱱᱟᱝᱜᱽᱨᱟᱦᱟ ᱠᱟᱱᱟ ᱾

ᱧᱩᱛᱩᱢ ᱚᱢᱚᱱ
ᱱᱚᱞᱵᱟᱲᱤ ᱫᱚ ᱒ ᱟᱹᱲᱟᱹ 'ᱱᱚᱞ' ᱟᱨ 'ᱵᱟᱲᱤ' ᱠᱷᱚᱱ ᱦᱮᱡ ᱟᱠᱟᱱᱟ । ᱱᱚᱞ ᱫᱚ ᱢᱤᱫᱴᱮᱱ ᱢᱟᱫ ᱞᱮᱠᱟᱱᱟᱜ ᱫᱟᱨᱤ ᱠᱟᱱᱟ ᱟᱨ ᱵᱟᱲᱤ ᱢᱟᱱᱮ ᱵᱟᱜᱟᱱ ।

ᱱᱟᱜᱟᱢ
ᱟᱭᱢᱟ ᱫᱤᱱ ᱞᱟᱦᱟᱨᱮ ᱯᱟᱹᱪᱷᱤᱢ ᱟᱥᱟᱢ ᱫᱚ  ᱠᱟᱢᱨᱩᱯ ᱠᱩ ᱢᱮᱛᱟᱜ ᱠᱟᱱ ᱛᱟᱦᱮᱱᱟ, ᱟᱠᱟᱫᱚ ᱛᱟᱞᱟ ᱟᱥᱟᱢ ᱫᱚ ᱫᱮᱵᱚᱠ ᱥᱟᱶᱛᱮ ᱢᱚᱸᱡᱽ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱᱟ ᱾ ᱠᱟᱢᱨᱩᱯ ᱯᱚᱱᱚᱛ ᱯᱤᱴᱷᱨᱮ ᱦᱟᱹᱴᱤᱧ ᱞᱮᱱᱟ; ᱱᱚᱞᱵᱟᱲᱤ ᱫᱚ ᱛᱟᱦᱮᱸ ᱠᱟᱱᱟ ᱠᱟᱢᱯᱤᱴᱷ ᱨᱮ । ᱟᱹᱣᱯᱚᱱᱤᱵᱮᱥᱤᱠ ᱚᱠᱛᱮ ᱦᱟᱹᱵᱤᱡ ᱚᱱᱟ ᱴᱳᱴᱷᱟ ᱫᱚ ᱠᱟᱢᱨᱩᱯ ᱜᱮᱠᱩ ᱢᱮᱛᱟᱜ ᱠᱟᱱ ᱛᱟᱦᱮᱱᱟ ᱾ ᱑᱙᱘᱕ ᱥᱟᱞᱮ ᱨᱮ ᱱᱚᱞᱵᱟᱲᱤ ᱦᱚᱱᱚᱛ ᱛᱮᱭᱟᱨᱚᱜ ᱞᱟᱦᱟᱛᱮ ᱫᱚ ᱠᱟᱢᱯᱤᱴᱷ ᱥᱩᱨ ᱥᱩᱯᱩᱨ ᱫᱚ  ᱵᱮᱦᱟᱹᱴᱤᱧ ᱠᱟᱢᱨᱩᱯ ᱜᱮ ᱛᱟᱦᱮᱸ ᱠᱟᱱᱟ ᱾

ᱞᱟᱦᱟᱱᱛᱤ
᱒᱐ ᱫᱚᱥᱚᱠ ᱨᱮᱭᱟᱜ ᱞᱟᱦᱟ ᱱᱚᱞᱵᱟᱲᱤ ᱢᱤᱫᱴᱮᱱ ᱨᱤᱞ ᱮᱥᱴᱮᱥᱚᱱ ᱛᱮᱭᱟᱨ ᱞᱮᱱᱟ ᱾ ᱨᱤᱞ ᱪᱟᱞᱟᱣ ᱛᱟᱭᱚᱢ ᱯᱚᱱᱚᱛ ᱵᱟᱦᱨᱮ ᱨᱮᱱ ᱟᱭᱢᱟ ᱵᱮᱯᱟᱨᱤ ᱜᱮ ᱡᱟᱜᱟᱨᱮᱱ ᱦᱚᱲ ᱧᱟᱯᱟᱢ ᱨᱮᱭᱟᱜ ᱵᱷᱟᱹᱜᱽ ᱠᱩ ᱧᱟᱢ ᱠᱮᱫᱟ ᱾ ᱨᱤᱞ ᱮᱥᱴᱮᱥᱚᱱ ᱰᱟᱦᱟᱨᱛᱮ ᱵᱮᱯᱟᱨ ᱮᱦᱚᱵ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱱᱚᱞᱵᱟᱲᱤ ᱢᱟᱫᱫᱷᱚᱢᱤᱠ ᱤᱝᱨᱟᱹᱡᱤ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱮᱱᱟ, ᱚᱠᱟᱫᱚ ᱛᱟᱭᱚᱢ ᱛᱮ ᱜᱚᱨᱰᱚᱱ ᱪᱮᱛᱟᱱ ᱵᱤᱨᱫᱟᱹᱜᱟᱲ ᱧᱩᱛᱩᱢ ᱛᱮᱠᱩ ᱵᱮᱱᱟᱶ ᱠᱮᱫᱟ ᱾ ᱵᱟᱱᱟᱨ ᱠᱟᱹᱢᱤᱜᱮ ᱱᱚᱶᱟ ᱱᱟᱶᱟ ᱨᱩᱯᱛᱮ ᱥᱟᱡᱟᱣ ᱟᱠᱟᱱ ᱴᱷᱟᱸᱭ ᱛᱮ ᱦᱚᱲᱠᱩ ᱢᱩᱦᱤᱛ ᱮᱱᱟ ᱾ ᱱᱚᱶᱟ ᱱᱨᱚᱦᱢᱚᱯᱩᱛᱨᱚ ᱨᱮᱭᱟᱜ ᱩᱛᱟᱹᱨ ᱱᱟᱠᱷᱟᱨᱮ ᱢᱤᱫ ᱠᱮᱴᱮᱡ ᱵᱮᱯᱟᱨ ᱴᱷᱟᱹᱭ ᱦᱩᱭᱮᱱᱟ ᱾ ᱚᱱᱟ ᱡᱟᱜᱟᱨᱮ ᱦᱚᱲ ᱦᱟᱹᱡᱩᱜ ᱠᱩ ᱮᱦᱚᱵ ᱮᱱᱟ । ᱦᱚᱲᱞᱮᱠᱷᱟ  ᱵᱟᱲᱦᱟᱣᱮᱱᱟ, ᱟᱭᱢᱟ ᱟᱹᱢᱟᱹᱞᱤ ᱵᱤᱨᱤᱫ-ᱮᱱᱟ ᱟᱨ ᱑᱙᱓᱑ ᱥᱟᱞᱮ ᱦᱟᱹᱵᱤᱡᱛᱮ ᱢᱤᱫ ᱱᱟᱝᱜᱽᱨᱟᱦᱟ ᱛᱮᱭᱟᱨᱮᱱᱟ ᱾ ᱑᱙᱔᱑ ᱨᱮ ᱱᱚᱱᱰᱮ ᱱᱟᱝᱜᱽᱨᱟᱦᱟ ᱥᱚᱢᱤᱛᱤ ᱟᱨ ᱓᱕᱗᱘ ᱦᱚᱲᱞᱮᱠᱷᱟ-ᱟᱛᱮ ᱠᱟᱢᱨᱩᱯ ᱦᱚᱱᱚᱛ ᱨᱮᱭᱟᱜ ᱢᱤᱫ ᱱᱟᱝᱜᱽᱨᱟᱦᱟ ᱢᱮᱱᱛᱮ ᱡᱟᱜᱟᱭ ᱧᱟᱢ ᱠᱮᱫᱟ ᱾ ᱑᱙᱔᱕ ᱨᱮ ᱱᱚᱞᱵᱟᱲᱤ ᱢᱟᱦᱟ ᱵᱤᱨᱫᱟᱹᱜᱟᱲ ᱢᱤᱫ ᱪᱟᱢᱰᱟ ᱚᱲᱟᱜ ᱛᱷᱟᱯᱚᱱ ᱮᱱᱟ ᱟᱨ ᱑᱙᱕᱐ ᱟᱨ ᱚᱱᱠᱟ ᱛᱮᱜᱮ ᱛᱟᱭᱚᱢ ᱛᱮ ᱱᱚᱞᱵᱟᱲᱤ ᱢᱟᱦᱟ ᱵᱤᱨᱫᱟᱹᱜᱟᱲ ᱫᱚ ᱢᱤᱫ ᱢᱚᱸᱡᱽ ᱚᱲᱟᱜ ᱠᱩ ᱵᱮᱱᱟᱶ ᱠᱮᱫᱟ ᱾ ᱑᱙᱖᱘ ᱨᱮ ᱱᱚᱞᱵᱟᱲᱤ ᱫᱚ ᱢᱤᱫ ᱢᱚᱦᱚᱠᱩᱢᱟ ᱠᱩ ᱵᱮᱱᱟᱶ ᱠᱮᱫᱟ ᱟᱨ᱑᱙᱘᱔ ᱨᱮ ᱱᱚᱞᱵᱟᱲᱤ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱩ ᱦᱩᱭ ᱩᱪᱩ ᱠᱮᱫᱟ ᱾

ᱥᱟᱹᱠᱷᱭᱟᱹᱛ